KYK: Kurt gekap oor flater met volkslied | Netwerk24
Die gewilde Suid-Afrikaanse musikant Kurt Darren het hom Maandagaand in ongewenste geselskap saam met diegene soos Ras Dumisani en Ard Matthews aangesluit.
Kurt Darren het Maandagaand ’n paar flaters gemaak met sy weergawe van die volkslied. Foto: Facebook
Dumisani en Matthews het albei berugtheid verwerf vir hul onderskeie rampspoedige weergawes van die Suid-Afrikaanse volkslied.
Darren, ’n bekroonde sanger bekend vir treffers soos Kaptein (Span Die Seile), het verskeie televisiekykers, spelers en toeskouers by die Varsitybeker-eindstryd in Stellenbosch ontstel en laat lag toe hy die lirieke van “Nkosi Sikelel’ iAfrika” verkeerd gesing het.
Matthews, hoofsanger van die rockgroep Just Jinger, het in 2011, toe hy die volkslied moes sing tydens die regstreekse uitsending van die aankondiging van die Springbok-groep vir die Wêreldbeker-rugbytoernooi in Nieu-Seeland, die woorde vergeet, tussendeur begin lag en die verkeerde kitaar-drukke gebruik wat dit laat klink het of hy erg vals is.
Dumisani het in 2009 ’n nog rampspoediger weergawe van die volkslied by ’n rugbytoets in Toulouse, Frankryk, gesing.
What on EARTH IS KURT DARREN SAYING????? #VarsityCuppic.twitter.com/3UtxEwKeAI
And just like that Kurt Darren completely butchers the National Anthem! Check the Tukkies players chuckling to each other. Oh dear. “O ek wil huis toe gaan!” @SuperSportBlitz@varsitycup@supersportspic.twitter.com/yFEAseqeuG
Meer oor: Varsitybeker | Ard Matthews | Nkosi Sikelel’ Iafrika | Kurt Darren | Volkslied